KLASA:112-01/20-01/04

URBROJ: 2133/89-04-20-04

Karlovac, 08. rujna 2020.g.

Povjerenstvo za provedbu natječaja za prijem radnika na neodređeno vrijeme na radno mjesto: medicinske sestre/tehničara vozača vozila u Timu 1 i Timu 2 HMP (m/ž) - 2 izvršitelj/ica na neodređeno i puno radno vrijeme, uz probni rad od tri mjeseca, mjesto rada: Karlovačka županija, daje sljedeće

**UPUTE I OBAVIJESTI KANDIDATIMA**

1. **OBJAVA NATJEČAJA**

Povjerenstvo za provedbu natječaja raspisalo je natječaj za prijam radnika na radno mjesto: medicinske sestre/tehničara vozača vozila u Timu 1 i Timu 2 HMP (m/ž) - 2 izvršitelj/ica na neodređeno i puno radno vrijeme, uz probni rad od tri mjeseca, mjesto rada: Karlovačka županija.

Natječaj je objavljen u Narodnim novinama broj 102/2020 od 16. rujna 2020.g., na Internet stranicama Hrvatskog zavoda za zapošljavanje Područnog ureda Karlovac i Zavoda za hitnu medicinu Karlovačke županije

1. **OPIS POSLOVA RADNOG MJESTA**

* vrši prijem poziva na hitnu intervenciju na terenu,
* pruža hitnu medicinsku pomoć bolesniku samostalno i u okviru svoje stručnosti
* priprema bolesnika za liječnički pregled,
* priprema bolesnika i pribora, pomoć liječniku pri inspekciji, auskultaciji, palpaciji i perkusiji,
* priprema bolesnika i pribora pri zbrinjavanju rana, zbrinjava rane,
* priprema bolesnika i pribora te primjena parenteralne terapije, supkutane, intrakutane i intramuskulame injekcije, mjerenje i registracija vitalnih funkcija,
* priprema bolesnika i pribora te snimanje EKG-a,
* priprema i sudjelovanje u svim aktivnostima kod sistematskih pregleda bolesnika svih uzrasta, pomoć liječniku kod poroda na terenu, uzimanje krvi iz vene za hitne pretrage, odgovornost za provođenje svih metoda dezinfekcije i sterilizacije potrebnog pribora,
* briga za čisto i sterilno rublje,
* briga za priručnu apoteku i sanitetski materijal, pribora za primjenu terapije u ordinaciji i sanitetskom vozilu,
* rad na računalnom programu u hitnom prijemu, obavljanje prijema hitnih poziva,
* pružanje samostalno ili zajedno sa liječnikom, hitne medicinske pomoći oboljelim ili povrijeđenim, sudjelovanje u postupcima reanimacije, aplikacija ordinirane terapije, praćenje bolesnika do zdravstvene ustanove ili kuće radi daljnjeg liječenja,
* pružanje hitne medicinske pomoći prije i tijekom transporta u smislu uključivanja instalacionih sistema i poznavanje specijalnih uvjeta za transport bolesnika, ili povrijeđenih, opečenih ili na drugi način oboljelih građana,
* vrši prijevoz pacijenata i odgovoran je za njih za vrijeme vožnje.
* vrši prijevoz dežurnog liječnika i medicinskog tehničara/sestre.
* brine se o ispravnosti vozila, čistoći i održavanju vozila
* vodi brigu o putnim nalozima, pravovremeno i uredno ih predaje ovlaštenoj osobi, brine se o utrošku i količini određenog goriva,
* odgovoran je za vozilo i opremu kojom rukuje,
* obavlja i druge poslove po nalogu ravnatelja, glavne sestre, voditelja medicinske službe, te voditelja tima.

Za svoj rad odgovoran je ravnatelju, voditelju medicinske službe, voditelju tima i voditelju Ispostave.

1. **PODACI O PLAĆI**

Osnovna bruto plaća je umnožak koeficijenta složenosti poslova navedenog radnog mjesta 1,164 i osnovice za izračun plaće u iznosu od 5.809,79 kuna, uvećane za 0,5% za svaku navršenu godinu radnog staža.

1. **PROVJERA ZNANJA I SPOSOBNOSTI**

Provjera znanja vršit će se iz područja rada Zavoda.

**Izvor za pripremanje kandidata za provjeru znanja je:**

* **Smjernice za rad izvanbolničke hitne medicinske službe koje se nalaze na Internet stranicama Hrvatskog zavoda za hitnu medicinu (https://www.hzhm.hr/source/smjernice/smjernice-za-rad-izvanbolnicke-hitne.pdf)**

1. **PRAVILA I POSTUPAK TESTIRANJA:**
2. ***Natječajni postupak provodi Povjerenstvo za provedbu natječaja, koje obavlja sljedeće poslove:***

* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj koji ispunjavaju formalne uvjete propisane natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.

1. ***Nepravodobne ili nepotpune prijave:***

Ukoliko je prijava na natječaj nepravodobna i/ili nepotpuna (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz natječaja ne smatra se kandidatom prijavljenim na natječaj.

Osobi koja nije podnijela pravodobnu i urednu prijavu ili ne ispunjava formalne uvjete iz natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na natječaj. Protiv obavijesti osoba nema pravo podnošenja pravnog lijeka.

1. ***Provjera znanja i sposobnosti kandidata:***

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz natječaja. Prethodna provjera znanja i sposobnosti kandidata obavlja se putem pisanog testiranja i intervjua.

Ako kandidat ne pristupi testiranju, odnosno odustane od testiranja smatra se da je povukao prijavu na natječaj i ne smatra se kandidatom u postupku.

Vrijeme održavanja prethodne provjere znanja i sposobnosti kandidata bit će objavljeno na web-stranici Zavoda za hitnu medicinu Karlovačke županije [www.zzhm-kz.hr](http://www.zzhm-kz.hr), najmanje 5 (pet) dana prije održavanja provjere.

1. Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta, kandidatima će biti podijeljeni testovi.

1. Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima niti na bilo koji drugi način remetiti koncentraciju kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

1. Pismeni dio traje 40 minuta. Smatra se da su kandidati uspješno položili test ako su na pisanoj provjeri znanja ostvarili najmanje 70% (odnosno najmanje 21 bod od ukupno 30 bodova) na testiranju.
2. S kandidatima koji uspješno polože test provest će se intervjui (razgovori). Rezultati intervjua boduju se na isti način kao i pisana provjera znanja (testiranje). Maksimalni broj bodova za intervju je 40.
3. U razgovoru s kandidatima utvrđuju se:
   * 1. njihovi interesi,
     2. profesionalni ciljevi,
     3. motivacija za rad u Zavodu za hitnu medicinu Karlovačke županije,

(ocjenjuje se bodovima: od 1 do 20);

* + 1. sklonost timskom radu,
    2. komunikacijske vještine,
    3. odgovornost,

(ocjenjuje se bodovima: od 1 do 20).

1. Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na pisanoj provjeri znanja (testiranju) i intervjuu.
2. Riječi i pojmovi korišteni u ovom tekstu koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

POVJERENSTVO ZA PROVEDBU NATJEČAJA